== Trekantsruten ==
{{uddybende|Trekantshandel}}
[[Fil:Triangular trade.png|thumb|Trekantshandlen var fordelagtig fordi skibene var lastet under hele rejsen og de sejlede sådan, at vind og strøm blev udnyttet maksimalt.]]
Dansk slavehandel var et led i den såkaldt [[trekantshandel]] mellem de europæiske havne, handelsforter på Afrikas vestkyst og kolonierne i Amerika. På den måde blev strøm og vind udnyttet bedst muligt, og der var last på alle tre ruter. Alle danske skibsrejser i trekantfarten begyndte og sluttede i København. I Afrika havde Danmark et net af [[Handelsfort i Ghana|handelsforter]] på [[Guldkysten]] (nuværende [[Ghana]]), det mest kendte er [[Christiansborg (fort)|Christiansborg]]; i Amerika havde Danmark tre koloniøer, hvoraf [[St. Croix]] er mest kendt for sine [[Sukkerrør-slægten|sukkerrørs]]-[[plantage]]r.
Politik Samfund Historie Erhvervsliv